

REPUBLIKA HRVATSKA

VARAŽDINSKA ŽUPANIJA

**GRAD LEPOGLAVA**

Antuna Mihanovića 12

42250 Lepoglava

tel. 042 770 411, fax 042 770 419

Gradsko vijeće

KLASA: 350-03/24-01/2

URBROJ: 2186-9-02-24-3

Lepoglava, 16.05.2024.

Na temelju članka 113.a Zakona o prostornom uređenju („Narodne novine“ broj 153/13, 65/17, 114/18, 39/19, 98/19 i 67/23), u daljnjem tekstu: Zakon, te temeljem članka 22. Statuta Grada Lepoglave („Službeni vjesnik Varaždinske županije“ broj 64/20 i 18/21) Gradsko vijeće na 23. sjednici, 16.05.2024. godine, donosi

**Odluku o transformaciji Prostornog plana uređenja Grada Lepoglave**

***Opće odredbe***

Članak 1.

Donosi se Odluka o transformaciji Prostornog plana uređenja Grada Lepoglave, u daljnjem tekstu: Odluka.

Donošenjem ove Odluke započinje postupak transformacije Prostornog plana uređenja Grada Lepoglave (Službeni vjesnik Varaždinske županije broj 16/03, 27/07, 16A/14, 21/17, 25/17-pročišćeni tekst, 96/23 i 105/23), u daljnjem tekstu: transformacija Plana.

Nositelj transformacije Plana je Grad Lepoglava, Jedinstveni upravni odjel, Odsjek za urbanizam, komunalne poslove i zaštitu okoliša, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

***Pravna osnova za transformaciju Plana***

Članak 2.

Postupak transformacije Plana temelji se na odredbama članaka 113.a Zakona, u skladu s Pravilnikom o prostornim planovima (Narodne novine broj 152/23), u daljnjem tekstu: Pravilnik.

***Razlozi donošenja Plana, ciljevi i programska polazišta***

Članak 3.

Ovom Odlukom određuju se razlozi, ciljevi i programska polazišta za transformaciju Plana.

Razlozi za transformaciju Plana proizlaze iz Zakona kojim je dana mogućnost provedbe postupka transformacije kao procesa prelaska Plana iz analognog u digitalni oblik uz digitalnu transformaciju poslovnih procesa u sustavu ePlanovi.

Cilj transformacije Plana je izrada i donošenje digitalnog oblika Plana sa svojstvima i sadržajima pridruženih sukladno Pravilniku.

Programska polazišta u postupku transformacije Plana su važeća prostorno planska rješenja određena Planom koja se u cijelosti zadržavaju tj. u postupku transformacije Plana ne mogu se izmijeniti prostorno planska rješenja određena Planom.

***Obuhvat Plana***

Članak 4.

Granice obuhvata transformacije Plana identične su granicama obuhvata Plana.

Izmjena granica Plana nije predmet transformacije Plana.

Obuhvat Plana prikazan je na Informacijskom sustavu prostornoga uređenja (https://ispu.mgipu.hr/).

***Dinamika s fazama transformacije Plana***

Članak 5.

Za transformaciju Plana određuju se dinamika i faze transformacije Plana kako slijedi:

Prostorni plan uređenja Grada Lepoglave donijet je 2003. godine, donijete su i posljednje 4. Izmjene i dopune Prostornog plana uređenja Grada Lepoglave 2023. godine, nastavno na to potreba je provođenja postupka ransforamcije iz analognog u digitalni oblik.

***Izvori financiranja transformacije Plana***

Članak 6.

- Ministarstvo graditeljstva, prostornog uređenja i državne imovine

- Proračun Grada Lepoglave

***Druga pitanja značajna za transformaciju Plana***

Članak 7.

Prije donošenja Odluke o provedenom postupku transformacije Plana, u skladu sa stavkom 10. članka 113.a Zakona, Nositelj izrade Plana, za transformirani Plan dužan je ishoditi pozitivno mišljenje nadležnog Zavoda za prostorno uređenje.

***Prijelazne i završne odredbe***

Članak 8.

Odluka o transformaciji Prostornog plana uređenja Grada Lepoglave stupa na snagu 8 dana od objave u Službenom vjesniku Varaždinske županije.

Ova Odluka stupa na snagu osmoga dana od dana objave u službenom glasilu.

PREDSJEDNIK GRADSKOG VIJEĆA

Robert Dukarić